CELEX: 32016R1320
Language: bg
Date: 2016-07-26 00:00:00
Title: Регламент за изпълнение (ЕС) 2016/1320 на Комисията от 26 юли 2016 година относно класирането на някои стоки в Комбинираната номенклатура

3.8.2016   
               
               
                  BG
               
               
                  Официален вестник на Европейския съюз
               
               
                  L 209/1
               
            РЕГЛАМЕНТ ЗА ИЗПЪЛНЕНИЕ (ЕС) 2016/1320 НА КОМИСИЯТА
      от 26 юли 2016 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:
      
                  (1)
               
               
                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
               
            
                  (2)
               
               
                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
               
            
                  (3)
               
               
                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
               
            
                  (4)
               
               
                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да бъде ползвана от титуляря за известен период от време в съответствие с член 34, параграф 9 от Регламент (ЕС) № 952/2013. Този период следва да бъде определен на три месеца.
               
            
                  (5)
               
               
                  Мерките, предвидени в настоящия регламент, са в съответствие със становището на Комитета по Митническия кодекс,
               
            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да бъде ползвана съгласно член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 26 юли 2016 година.
         
            
               За Комисията,
            
            
               от името на председателя,
            
            Stephen QUEST
            
               Генерален директор на генерална дирекция „Данъчно облагане и митнически съюз“
            
         
      
      
         (1)  ОВ L 269, 10.10.2013 г., стр. 1.
      
         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
         ПРИЛОЖЕНИЕ
         
                     Описание на стоките
                  
                  
                     Класиране
                     (код по КН)
                  
                  
                     Основания
                  
               
                     (1)
                  
                  
                     (2)
                  
                  
                     (3)
                  
               
                     Подложка и „специална писалка“, които се предлагат заедно за продажба на дребно.
                     Подложката е правоъгълна и се състои от два слоя от текстилна тъкан, свързани с общ подгъв по краищата.
                     Горният слой е от тъкан от текстилни влакна и по краищата му са щамповани изображения, които наподобяват изображения от анимационни филми. В средата цветната щампа има покритие от бял химикал, което при контакт с вода става прозрачно, като по този начин цветната щампа става видима: например, влажните пръсти оставят цветни следи. Когато текстилният материал изсъхне, цветовете отново изчезват под бялото покритие.
                     „Специалната писалка“ от пластмаса се използва за „писане“ върху подложката, като мокри повърхностното ѝ покритие с влажния си връх. „Специалната писалка“ може да се презарежда с вода.
                     (Вж. изображението) (*)
                     
                  
                  
                     9503 00 70 
                  
                  
                     Класирането се определя от разпоредбите на Общи правила 1 и 6 за тълкуване на Комбинираната номенклатура и от текстовете на кодове по КН 9503  и 9503 00 70 .
                     Изображенията, щамповани по краищата на подложката, намиращата се под покритието цветна щампа, както и „специалната писалка“, която се използва за „писане“ с вода, показват, че артикулите са предназначени за развлечение на деца (вж. също Обяснителните бележки към Хармонизираната система за глава 95, общи разпоредби, първи параграф). „Специалната писалка“ не е принадлежност към подложката, тъй като се използва за главната функция на подложката, т.е. за „писане“ върху подложката. Тя не адаптира подложката за определен вид функция, нито увеличава нейната гама от функции, нито позволява на подложката да изпълнява особена функция, свързана с главната ѝ функция.
                     Въпреки че върху подложката може да „се пише“ със средства, различни от писалката, писалката е основното средство за писане върху подложката. Поради това „специалната писалка“ не може да се счита за маловажен предмет по смисъла на третата алинея от Обяснителните бележки към Комбинираната номенклатура за подпозиция 9503 00 70 .
                     Следователно „специалната писалка“ е отделен артикул, равностоен по значение на подложката, и двата артикула образуват комплект. Артикулите може да се считат за представени в комплект, по смисъла на текста на подпозиция 9503 00 70 , тъй като те са различни видове артикули. Ако са представени поотделно, те биха били класирани в различни подпозиции по КН (вж. също първата алинея от Обяснителните бележки към Комбинираната номенклатура за подпозиция 9503 00 70 ). Поради това класиране в подпозиция 9503 00 99  се изключва.
                     Следователно изделието трябва да бъде класирано в код по КН 9503 00 70  като „други играчки, представени в асортименти“.
                  
               
            (*)  Изображението е само за информация.